Afsondering: Dié Suid-Afrikaners mag land verlaat(Foto: Maroela Media) Die minister van binnelandse sake, dr. Aaron Motsoaledi, het ná besprekings met sy eweknie by die departement van internasionale betrekkinge en samewerking en die nasionale koronavirus-bevelsraad noodsaaklike reise vir Suid-Afrikaners wat die land wil verlaat na lande waar hulle gebaseer is, goedgekeur. Hulle mag nou die land verlaat vir: “Suid-Afrika, soos talle ander lande wêreldwyd, het ŉ reisverbod in werking gestel as deel van maatreëls om die verspreiding van Covid-19 te bekamp. Reis tussen lande word onder spesiale omstandighede toegelaat,” het die departement Saterdag in ŉ verklaring gesê. Diegene wat wil reis, moet ŉ geldige Suid-Afrikaanse paspoort hê. Hulle moet ook ŉ brief van die ambassade of ŉ diplomatieke verteenwoordiger hê dat hulle in die land waarheen hulle wil reis, toegelaat gaan word. Toestemming moet verkry word van elke land waardeur so iemand wil reis. Laastens moet hulle ŉ reisbewys, soos ŉ bus- of vliegkaartjie met die beoogde vertrekdatum daarop, hê. Suid-Afrikaners wat aan dié vereistes voldoen, kan ŉ e-pos stuur na [email protected]. Diegene wat aan die bepalings voldoen, sal dan ŉ e-pos ontvang wat hulle sal toelaat om hul reisreëlings te finaliseer. Mense kan as ŉ groep een e-pos met al die stawende dokumente vir elke lid na die e-posadres stuur, het die departement gesê.